Fredrik

Fredrik er et mannsnavn av germansk opprinnelse, sammensatt av «fred» (fred, vern) og «rik» (mektig, hersker). Navnet er kjent i Norge siden 900-tallet. Navnet kommer opprinnelig fra Tyskland, selv om første ledd «fred» stammer fra det oldnordiske ordet «friðr» (fred), mens andre ledd «erik» kommer fra det olddanske ordet «Æinrikr» (enehersker). Frederik betyr derfor noe i retning av «Fredshersker».

Andre varianter som også stundom blir brukt på norsk er Fredric, Frederic, Frédéric, Frederich, Frederick, Fredrik, Friederich og Friedrich. I Danmark er navnet vanlig og forekommer ofte i kombinasjon med andre navn som det kennes fra kongelige og adelige. Kortformer av Fredrik er Fred, Fredde, Freddie, Feffe, Frikk, Frippe, Fidde, Freddy, Fegge og Freddan. De fleste av disse er mest kjent i Sverige. I England erstattet Fredrik det angelsaksiske navnet Freodheric, og har vært et sjelden navn i England siden.

Fredrik har navnedag 14. november i Norge.

Utbredelse
Frithuric var et vanlig navn i England på 600-tallet, og ble brukt fram til 1000-tallet, men i mindre grad. Formen Freothoric er kjent brukt på 800-tallet, men var sjelden. Frederick var vanlig på 1800-tallet og første halvdel av 1900-tallet.

De norrøne formene Friðikr og Friðrekr er ikke kjent brukt i noen nordiske runeinskripsjoner fra vikingtiden, så disse navnene var neppe mye brukt på den tiden. Fridik var et populært navn i Norge på 1200-tallet. Fredrik var blant de mest populære navnene på guttebarn født i Norge i perioden ca. 1985–2005.

Fredrik var et svært vanlig navn i Sverige på midten av 1800-tallet, og igjen på siste halvdel av 1900-tallet.

Frederic og Frederick var populære navn i USA på 1800-tallet.

Friðrik var et svært navn på Island på midten av 1800-tallet, men har siden vært noe mindre brukt.

Forskjellige former av Fredrik er i dag utbredt i mange land. De vanligste formene er Frederic og Federico, i tillegg til kjæleformen Freddy.

|}

Kjente personer ved navn Fredrik 
 Fredrik Bajer: tildelt Nobels fredspris i 1908
 Fredrik Barth: norsk professor i sosialantropologi
 Frederic Hauge: norsk miljøverner
 Fredrik Kempe: svensk sanger og låtskriver
 Frederik Willem de Klerk: sørafrikansk politiker
 Fredrik Ljungberg: svensk fotballspiller
 Frederik Magle: dansk komponist, organist og pianist
 Fredrik Reinfeldt: svensk statsminister
 Frederik Stang: norsk politiker
 Fredrik Skavlan: norsk programleder
 Frederik av Danmark: dansk kronprins

Referanser

Eksterne lenker 
 

Mannsnavn